
Manera cu Hulanda a indica na mei ultimo: 


ARUBA TA HAYA 12 MIYON FLORIN PA ATENDE CU 

E CRISIS Dl VENEZUELA 

Esaki lo yuda fortifica Aruba pa atende cu e crisis miho posibel 


Hulanda na mei ultimo, a indica cu nan ta dispuesto pa yuda 
Aruba y Corsou pa atende cu e crisis dt Venezuela cu 23.8 
miyon Euro cu ta alrededor di 55 miyon florim Un parti di e 55 
miyon florin Hulanda lo uza pa e mes yuda nos y e otro parti, 
Aruba y Corsou mester a entrega nan lista structural di plannan 
y proyectonan y entrega esaki na Hulanda. Aruba aworaki ta 
yegando na e punto culminante na unda cu Hulanda lo duna 
e fondonan pa realisa e plannan y proyectonan di Gobierno di 
Aruba den e situadon akL 

Prome Minister Evelyn Wever-Croes a indica cu Aruba lo rtcibi 
alrededor di 12 miyon florin pa yuda den e crisis di Venezuela. 
E 12 miyon florin aki ta bay pa fortifica Aruba como pais den 
had Aruba mas sigur pa asina atende cu e crisis miho posibel. 
E ta pa yuda Aruba pa controla nos fronteranan miho p’asina 
nos percura pa domina e crisis cu nos tin internamente. Control 
riba lama y tera lo bira mas estricto pa asina evita importacion 
iiegai di sustandanan, arma como tambe di persona. E tema 
di mensenhandel y mensensmokke! ta un probiema seno cu ta 
tumando iuga demasiado hopi den nos region. 

Tambe e placa aki lo amplia e capacidad di detencion na unda 
esnan »legal por keda mientras nan ta warda e fecha prome cu 
nan wordo manda bek nan pais. Esakt den e tempo aki ta hopi 
importante y necesario mirando e fiuho di iltgaftdad na Aruba 
a aumenta. Ampliacion di e capacidad di detencion lo trece 
mas trankilidad. Parti di e fondo aki lo wordo uza tambe pa 
ensehansa. E crisis den ensehasa como e crisis di Venezuela 
riba tereno social tambe por haya mas atencion. 

Ta bon pa remarca si, cu e placa aki lo no ta disponibel pa 
crea vivienda y otro cosnan asina pa e personanan cu ta bin 
had petidon di asilo. E placa aki ta bay pa fortifica Aruba como 
pais den had Aruba mas sig ur pa asina atende cu e crisis miho 
posibel. 


“Mi ta hopi contento y satisfecho cu nos ta yegando na e 
punto unda cu Aruba por haya e fondo aki L Hopi ta esnan den 
departamentonan di Gobierno cu a traha hopi duro pa awe 
nos a yega asina ieui Apesar cu esaki no ta tur ioke nos tin 
mester pa atende cu e crisis . nos ta gradici Huianda pa e fondo 
aki . E ta un bunita gesto di parti di Huianda . E 12 miyon florin 
aki ta hopi necesario. Conbina cu e heiicopter, cu e radar cu 
pronto lo bin, Gabinete Wever-Croes fo percura pa haci Aruba 
mas sigurden tur circumstancia, cu of sin crisis di Venezuela, 
Nos compromiso ta un Aruba mas sigur pa cada ciudadano'\ 
Prome Minister Evefyn Wever-Croes a duna di conoce. 



Gabinete Wever-Croes lo percura pa 
hact Aruba mas sigur den tur circumstancia 

pa cada ciudadano. 

Esaki ta nos compromiso! 


Prome Minister Evelyn Wever-Croes 

Prome Minister Evelyn Wever-Croes: 


Negosacionnan di fase 1 cu Citgo ta continua: 

GOBIERNO Dl ARUBA TA PURBA SALI FOR Dl E 

CONTRACT CU CITGO 


E meta ta pa Aruba sali for di e contract aki sin core aigun riesgo financiero 



Gobiernø di Aruba hunto cu RDA ta den 
negøsadon cu e compania Citgo pa sali 
for di e contract mas lihe cu ta pøsibel. 
Segun e contract firma cu Citgo pa e 
Gobiernø anterior, pa october 2020 Citgo 
lo mester a invertE sufidente y rehabilita e 
refineria pa e por ta operaciona!. Prome 
Minister Evelyn Wever-Croes a duna di 
conoce cu reden Citgo a admiti di nø ta 
posee e fondo pa cumpli cu esaki cu ta 
duna Gobierno di Aruba e posibiiidad pa 
dos opcion. 

E prome opdon ta pa warda october 
2020 yega y yama aden un ‘breach of 
contract' y bay den corte cu por dura hopi 
aha. E di dos opcion ta pa evita e perdida 
di tempo aki den corte y sinta na mesa 
cu Citgo y purba yega na un areg lo pa 
sali for di e contract aki pa asina Aruba 
haya e yabi bek di e refineria. Den e 
negosacionnan cu ta andando, e enfoke 
ta poni riba e terminal y riba e refineria. E 
meta ta pa Aruba sali for di e contract aki 
sin core aigun riesgo finandero. 


Pa loke fa trata e preocupacionnan cu 
tin pa cu e situadon di e trahadonan di 
e refineria, Prome Minister a enfatisa 
cu e interes primordial dl Gobierno di 
Aruba ta pa garantisa cu tin trabou pa 
e trahadonan akt. Na momento cu Citgo 
sali afo y refineria cay bek den man di 
Gobierno, mester trahadonan pa keda 
traha eynan, RDA e ora lo percura pa 
funcionamento dE e terminal na unda cu 
tin mester di trahadø pa traha tanto na e 
terminal como tambe pa mantencion di e 
refineria. Cu esaki, Gobierno ta cumpli cu 
e prome fase di e plan pa nos refineria. 

Despues lo cuminsa e di dos fase. Manera 
ya caba despues cu Prome Minister a 
reuni cu OFAC na Washington na unda 
a bira conoci cu Citgo no ta sincero cu 
Aruba, e mandatario a anuncia e plan di 
Gobierno pa cu e refineria cu ta consEsti 
den tres fase. E di dos fase ta pa busca 
operadornan cu ta interesa den nos 
refineria y conbertE e refineria den un 
refineria moderno technologicamente y 
cu ta cumpli cu exigenctanan di medio 


ambiente. Un refineria cu ta trata su 
trahadonan bon y ta cumpli pa paga 
nan. Un refineria cu ta cumpli cu su 
obligacionnan cu Gobierno. 

Prome Minister a indica cu Gobierno 
ya caba tin un lista di 23 persona 
kendenan a expresa nan interes den e 
refineria. Gobterno ta repasando tur e 
documentonan aki pa mira si en realidad 
esakinan ta personanan of companianan 
serio cu di berdad por bira partner den e 
refineria. Tambe fo habri opcion pa otro 
interesadonan tambe haya oportunidad 
pa expresa nan interes. Y e comision 
encarga lo propone e mihonan pa 
presenta na Gobierno. 

Den caso cu no tin operador interesa y 
si realmente un refineria lo no por opera 
mas na Aruba pa cualkier motibo, e ora lo 
bay pa fase tres. Fase tres ta pa sondea 
posibilidadnan pa e area di refineria cu 
por genera desaroyo economtco y crea 
cuponan di trabou. 

“Aworaki no por duna information di 
cuanto tempo mas e negosacionnan 
pa fase un lo dura, Apesar cu 
negosacionnan ta andando bon, nan 
ta keda negosacionnan hopi compfica 
teniendo tambe un contract cu hopi 
detaye cu ta haci cu fo tuma tempo 
prome cu sali for di un contract asina, 
Gobierno di Aruba, manera semper, ta 
tumando su tempo pa sali di e situation 
aki bon y mas lihe posibel pa asina 
continua cu fase dos y ohala cu pronto 
Aruba por mira un refineria moderno cu 
fo crece nos economia y crea cuponan di 
trabou" Prome Minister Evelyn Wever- 
Croes a duna di conoce. 

SOLUCION Dl MANEHO Dl DESPERDICIO Dl ARUBA 

GARANTISA POR MEDIO Dl LEY 



Minister di Desaroyo Teritorial Infrastructura y Medio Ambiente, 
Otmar Oduber ta informa comunidad di culminacion di e 
proceso di Request For Proposa] {RFP} pa locual ta soludon 
pa maneho di desperdido di Pais Aruba, Diahuebs 18 di juli tur 
compania partidpante lo mester entrega nan oferta pa locual 


fa e proceso di RFP reladona cu establecimento di un Waste 
to Energy Fadlity na Aruba, Esencial pa tndica den esaki ta cu 
Gobierno ta garanfisa viabilidad di e Waste Enegery Facility por 
medio di legislacion, 

E proceso di maneho desperdido naAruba conoceun trayectoria 
largoundadentranscursodiafianan acreaun Milieuverordening' 
y awo ta implementa e Afvalstoffenverordening’. E leynan aki ta 
percura pa e forma cu ta trata cu desperdido ta tuma luga den 
manera responsabe! teniendo bienestar general como punto di 
salida, 

Reladona cu esaki por indica cu pais Aruba como parti di Reino 
Hulandes tin e obligadon di mantene su mes na tratadonan 
internacional manera esun di Basel cu ta Cardinal pa un maneho 
responsabe! di desperdido, E tratado di Basel ta regia e.o 
exportadon y importacion di desperdido. 

Mediante e proceso legislativo aki, Gobierno di Aruba ta 
garantisa tur partidpante un proceso integro, transparente y 
duradero pa locual ta un Waste to Energy Facility' pa nos Pais. 




Gobierno Di Aruba 

Treciendo 
informacion 
corecto 
y berdad! 

Pa mas infrormacion 
tuma contacto na: 


5284900 

JULI 2019 


DESEMPLEO 

ABAHA 


Gobierno Di A ruba 

E resultado di trabou duro di 
percura pa nos hendenan haya 
trabou y di protege cuponan 
s. di trabou pa nos 
» hendenan local! 

MINISTER RUIZ-MADURO A RICIBI BISHITA 
Dl HOBENNAN CU TA PARTICIPA NA 
‘GOOD4THENEIGHBORHOOD’ 


Diahuebs mainta Minister Ruiz-Maduro a ricibi un grupo di hoben 
cu ta participa na e proyecto ’Good forthe neighborhood - di Aruba 
Bank, kendenan a bin trece un invitacion pa e mandatario pasa 
bishita nan Pop up shop Sweet Colors diasabra awor riba Plaza 
Daniel Leo di 10 am pa 2 pm. 


Dura nte e proyecto 8 grupo di hoben d i diferente sco! a haya 
oportunidad di desaroya nan talento y creatividad empresarial. 
Diasabra awor nan lo expone e resultado di nan esfuerso mutuo 
na e publico pa wak cual grupo lo hiba e premio maximo. 


Minister Ruiz-Maduro ta gradici Aruba Bank pa e bunita proyecto 
aki cu ta yuda formå nos hobennan pa nan por bira empresario 
exitoso mayan, E mandatario ta desea CaroL Lobi, Pamela, 
Veronique y tur e otro hobennan cu ta participa na 'Good 4 the 
Neighborhood' hopi exito y ta spera cu den un futuro no mucho 
lew por mira e hobennan aki como empresario exitoso den nos 
comunidad. 

SATURDAY JULY 9 7 T H 
10AM-Q PM 



9 PLAZA DANIEL LEO 



n By: Carol, Lobi, Pamela 

SweetColorsAruba ond Veronique 

IN ISTER GLENRERT F. CrOES 


MINISTER di Asunto Social y Labor 


PROBLEMA PA DRUMI? 

Drs. Marisol Krosendijk, psicologa NIP-DAS 



Departamento di AsuntO Social 

Bo ta sinti cu bo falta soho? Hopi hende 
tin falta di esakil Si bo ta un di nan bo sa 
cu insomnio por cømprørnete bo habilidad 
pa concentra, stroba bo beis y degrada 
bo sentido general di bienestar durante 
dia. Pero kisas bo no sa cu insomnio por 
conduci na probiemanan mas serio di 
salud manera presion halto, øbesidad, 
diabetes y problema di curason. Asina ta 
cu drumi bon anochi ta un top prioridad pa 
bo salud. 

Hopi hende cu tin problema pa d rumi ta uza 
remedinan cu nan por haya den botica, sea 
receta door di dokter of no. Esakinan por 
ta efectivo a corto plaso pero por conduci 
na efectonan no desea manera cu bo ta 
sinti bo cu soho den dia, cu boca seco y 
den cierto casonan te hasta dependencia 
psicologico of fisico. 

Insomnio ta afecta hobennan, adulto y 
hende grandi. Y mas grandi nos bira, mas 
dificil e ta pa nos catch un bon soho, asina 
ta desaroya bon custumbernan pa drumi 
por ta di hopi satisfaccion mas despues 
den bida. Den e articuto aki no soiamente 
bo ta bay haya mas conocemento di e 
materia pero tambe tips nan pa un bon 
higiena di drumi. Si en caso bo ta prefera 
remedi. ta bon pa bo consulta bo dokter di 
cas. 

Kiko ta insomnia? 

Hopi hende ta pensa cu e terminologia 
"insomnio" ta referi na un falta di soho 
completo. Pero insomnio ta inclui un 


cantidad di problema pa drumi: 

* Problema pa pega soho. 

* Lanta memei di anochi. 

* Lanta mainta trempan. 

* No drumi trankilo. 

Complicacionnan di insomnio. 

Bo a yega di tende un hende gaba cu e 
soiamente mester seis ora pa drumi? Wel 
e ta admirabel pa pone un toke positivo 
riba un situacion negativo pero tuma un 
actitud di beroe ora bo tin problema pa 
drumi, ta malo pa bo salud. Mayoria di 
hende mester entre 6-7 ora pa drumi. Si 
bo no drumi suficiente e por: 

- Causa cansancio, iritabilidad y haci cu bo 
ta drumi excesivo durante dia. 

- Causa cu bo ta bira gordo y haei’e dificil 
pa perde peso. 

-Debilltaesistema inmunologico, haciendo 
bo mas vulnerabel pa bira malo. 

- Causa cu bo presion di sanger ta subi 
y e por haci cu bo ta core mas hesgo pa 
diabetes y malesa di curason. 

- Contribui na dolor cronico. 

- Haci enfermedad mental mas pio, 
induyendo depresion y ansiedad. 

- IReduci bo enfoke y cøncentracion, 
haciendo cu bo prestacion na trabou ta 
bira menos. 

- Reduci fundon motørico, haciendo core 
auto peligroso. 

Tecniconan pa Reduci Insomnio sin 
remedi* 

Remedi ta bon pa cierto cosnan. 
Siguramente tambe cierto productonan 
natural of di yerba por yuda bo haya aigun 
sosiego. Pero recetanan medico pa drumi 
no semperta e miho solucion. 

Afortunad amente, cierto remedi por 
actualmente haci e problema pio. Pildernan 
pa drumi por hopi biaha destabilisa bo 
ciclonan di drumi, causando asina cu bo 
soho ta bira menos restaurador. IVIaske 
nan por yuda bo drumi door di anochi. 


e soho no ta ne ces a ri amen te profundo 
of restaurador. Hende tambe por bira 
dependiente na e remedi aki, rekeriendo 
nan pa drumi y hopi di nan ta desaroya un 
tolerancia pa remedinan pa drumi a largo 
plaso. Poco poco nan ta cuminsa rekeri 
mas remedi pa haya e mesun efecto. E 
remedinan aki por haci tambe cu e ta bira 
mas dificil pa drumi sin remedi. Asina ta cu 
prome bo bebe pildo pa drumi. cuminsa pa 
purba e metodo aki: practica un higiena di 
drumi. 

Kico esaki ta? 

Esaki ta un coleccion di custumber cu por 
yuda bo pega soho mas facil y profundo. 
Bo por desaroya un bon higiena di soho 
riba bo mes. 

Higiena di drumi. Locuat SI bo mester 
haci. 

- Purba wanta un rutina regular di drumi 
(mesun ora di drumi y mesun ora di lanta), 
7 dia pa siman. Si bo a pasa un anochi 
sin drumi, bo por purba haal in bo soho 
door di bay drumi mas trempan of drumi 
mas largo e sigutente dia maske esaki ta 
contra productivo si. IVIaske bo no a drumi 
bon e anochi prome, bo mester lanta y 
pasa door di bo dia lo miho posibel. Door 
di wanta bo mes na un patronchi di drumi 
regular, bo lo train bo curpa pa ahusta na 
e ritmo ey. Drumimento den dia por stroba 
bo ritmo normal di drumi. Si echt bo no por 
keda sin tira un cabes, limita esaki na 30 
minuut of menos. 

- Haci ehercicio por lo menos 30 minuut 
pa dia, mayoria di dia pa siman. Wanta 
ehercicionan hopi energia pa mainta of 
merdia. Haci ehercicionan mas relahante, 
manera yoga, prome cu drumi. Estudionan 
ta mustra cu hendenan cu ta hash ehercicio 
regularmente ta drumi hopi mas miho cu 
esunnan cu no ta haci esaki. Gualkier 
cantidad di ehercicio por yuda. 

- Zorg pa bo haya luz natural den dia. 
Prome cos cu bo tin cu haci mainta ta habri 
bo cortina/blind nan mainta y sali durante 
dia, Asina bo ta yuda bo cerebro tanta y 
regula bo ritmonan dt curpa, 

- Establece un rutina di drumi regular y 
relahante. 

- Bafla cu awa cayente prome bo bay 
drumi. 

- Had ehercicionan cu ta relaha bo prome 
cu bo bay drumi, incluyendo ehercicionan 
di hala rosea y relaha musculo. 

- Tin sigur cu bo espacio pa drumi ta 
placentero y relahante. Bo cama mester 
ta confortabet y bo camber no mester ta 
demasiado calor of friu of mucho cla. Si ta 
necesario uza un mascara pa bo wowonan 
y tambe earplugs. Tin sigur cu bo cusinchi 
ta confortabel. Zorg pa bo no discuti of tin 
discusionnan cayente den bo camber 

- Asoda bo cama cu drumi y sex so, No 
traha, come of wak television den bo 
camber 

- Bay drumi ora bo tin soho, y si bo ta keda 
bira, ta miho bo lanta. Si bo tin problema 
pa pega soho of si bo lanta mey anochi, 
ta miho pa bo no keda den cama pa mas 
cu 15-20 rninuut. Ta recomenda pa bo 
lanta di cama y sali for di bo camber No 
cende ningun luz hopi cla, ni tampoco 
bay soluciona niun problema intensivo 
di trabou e ora ey. Djis sinta y lesa algo 
relahante cu luz abou te ora bo sinti soho 
bek e ora bay bek riba bo cama. 

- Bira bo oJoshi pa bo no mester wak e ora. 

- Paga e atertanan di textonan y e-mailnan 
di bo telefon. 

- Mantene un diario di u preocupacion". Si 
algo ta na bo mente mientras bo ta purba 
drumi s e ora skirbie riba un pida papel pa 
siguiente dia bo por wak e. 

- Si bo ta incapaz di pega sono pa mas o 
menos 20 rninuut, e ora saii for di bo cama 
y had algo relahante (manera lesa); bay 
den bo camber bek despues. 

- Paga bo computer un ora prome cu bo 
bay drumi, 

Higiena dl drumi, Locual SI bo mester 
haci, 

- Evita cafeina despues di merdia, Esaki 
ta inclui koffse, te, bebidanan energetico y 
soft drink. 

- No bebe e extra glas di bifla ey ora bo 
ta comiendo. Maske aicohol ta conoci pa 
laga bo haya soho, tambe e ta interumpi 
soho, specialmente causando excitacion 
durante e segundo parti di e anochi, ora 
cu e curpa ta supose di drenta un soho 
mas profundo. 

- No bebe otro stimulantenan manera 
chuculati. nicotina y cierto remedinan 
cerca di bo orario di drumi. 

- No come cuminda grandi y pisa ora bo 
ta den bay drumi. Cumindanan grandi por 
haci cu bo stoma y bo tripanan ta dilata 
haciendo bo sofio mas inconfortabel y e 
riesgo di acido mas grandi. Esaki por ta 
doloroso y por lanta hendenan for di soho. 
Tambe cumindanan grandi ta contene 
hopi awa eual ta aumenta e chens cu bo 
mester orina, 

- No wak television, uza computer of pasa 
hopi tempo riba un aparato mobil prome 
cu bo bay drumi. 

- Ora bo tin soho den dia, purba di no drumi 
pasobra esaki por stroba bo patronchi 


normal di drumi, bo “oloshf. 

Un bon higiena di drumi hopi blaha ta 
suficiente pa yuda bo drumi miho. Pero e 
por ta dificil pa tin e disciplina necesario 
pa un bon higiena di drumi. 

Si encaso pasa cu bo tin bon custumbernan 
ora di drumi y ainda bo ta haya cu bo no 
ta drumi bon riba un base regular, e ora ta 
tempo pa bo papia cu bo dokter di cas pa 
wak kico e por recomenda bo. Tin terapia 
cognitivo y di comportadon manera 
por ehempel tecniconan di reiahacion 
specificamente pa insomnio. Tambe por 
pasa cu bo mester un trayecto di remed i. 
E meta principal ta pa haya bo ta drumi 
bek y sinti saludabeL 




GOBIERNO Di ARUBA 

Y 

FUNDACION 
BAN UNI MAN PA CRIA NOS MUCHANAN 


TA HACI UN YAMADA 


X 


Pa tur scol y Tra'i Merdia na Aruba 
uni nan mes den e meta bunita aki 
y registra e muchanan constata di no tin cuminda 







FUNDACION BAN UNI 
MAN PA CRIA NOS 
MUCHANAN 



MINISTER Dl ASUNTONAN SOCIAL 

GLENBERT CROES 


















VARIOS DEPARTAMENTO Dl POLIS TA MUDA 

PA WAYACA 



Diabierna mainta Minister di Husticia mr Andin Bikker, 
conhuntamente cu Minister di Desaroyo TeritoriaL fnfrastructura y 
Medio Ambiente Sr. Otmar Oduber a reuni cu representantenan 
di KorpsieEding KPA, Sindicato di Polis, DOW, DIP y SETAR riba 
mudamento di departamentonan di polis pa Wayaca. 

Cu tur presente na e reunion a coordina e mudamento cu 
mester tuma luga a corto piaso Ta trata di warda di polis na 
Wilbelminastraat y otro departamentonan di KPAcu actuaimente 
ta na Frankfijkstraat. E edificio cu polis ta bay muda na dje ta 
central na Wayaca y dilanti aerøpuerto. Segun Minister Bikker, 
e reunion a bay den bon ambiente y mesora a tuma pasonan 
concreto pa logra e mudamento mas lihe posibeL Di parti DOW 
nan ta encarga pa traha un caminda di acceso nobo cu ta destina 
special pa patruyanan di polis. Tambe lo traha un compleho di cel 
nobo na e edificio. 

Minister Bikker despues di a tuma nota for di sindicato di polis 
SPA, cu tin hopi keho di parti e personal riba e estado di e edificio 
den Wilhelminastraat, mesora el a mustra su preocupaciøn pa 
yega na un solucion. 

OPORTUNIDAD PA ENTREGA 
PROPOSICIONNAN PA CONDECORACION REAL 2020 


Aruba a conoce na iuna di april un grupo grandi di 35 persona 
cu a rfcibi un Condecoracion Real pa motibo cu nan a destaca 
riba diferenle tereno y/of a dedica nan mes na nos comunidad. 
Comision Condecoracion ReaJ Aruba ta informa cu entrante awe 
pueblo di Aruba por entrega proposicionnan pa personanan ricibi 
un condecoracion real ofro aha, na ocasion di celebracion di aha di 
Rey na april 2020. 

Pa un persona porwordo considera pa haya un condecoracion real 
mester tene cuenta cu e echo cu e accento la cat riba prestacionnan 
particular pa y den comunidad. Tin dos categoria: 

- Trabou boiuntario, pues trabounan pa cual e persona no a/ta ricibi 
salario; 

- Prestacionnan particular cu un persona a haci contra page, pues 
den su trabou, 

E prestacionnan akl mester ta di un caliber y nivel di e halto ey 
cu nan ta(bata) surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 

Tur persona of instancia cu conoce un persona cu na su opinion ta 
merecedor di un condecoracion real por entrega un proposicion. Pa 
haci e proposicion aki mester haci uso di dos formulario special. E 
formularionan aki ta obtenibel entrante 28 di mei 2019 na balie abou 
na entrada na Bestuurskantoor na Playa, na Bestuurskantoor na 
San Nicofaas of cerca e miembronan di Decoratiecommissie Aruba, 
Tambe por download e formularionan for di e website di gobierno: 
www.gobierno.aw,www.overheid.aw,www.government.aw. 

E formularionan di proposicion mester wordo yena completo y 
detayadamente y mester wordo firma dor di e persona(nan) of e 
instancia cu ta haci e proposicion fVoorsteller 1 ). 

E motivacton di e peticion ta di crucial importancia. 

Pa evalue e meritonan di un persona cu ta wordo proponi pa un 
condecoracion real ta di sumo importancia pa duna tur informacion 
pidi riba e formularionan y pa menciona tur dato y informacion cu 
por duna reaise na e trabou(nan)/actividad(nan) desplega dor di e 
persona en cuestion. 

Comision Condecoracion Real Aruba ta enfatisa cu otorgamento di un 
condecoracion real mester keda un sorpresa pa e persona concerni. 
Pa e motibo ey ta di suma importancia pa NO informa e persona 
concerni cu ta bai haci un peticion pe, ni envolvi'e den e proceso di 
prepara un proposicion. Mester haci e trabao preparatorio den tur 
secrecia. Esaki lo evita un desapunto den caso cu e condecoracion 
no ta wordo otorga. 

E entrega di un proposicion pa un condecoracion reai mester wordo 
haci na Decoratiecommissie Aruba y mester wordo entrega den 
un envelop cera na Bureau di Minister Presidente di Aruba (Bureau 
Minister van Algemene Zaken) na atencion di Decoratiecommissie 
Aruba. Bestuurskantoor, L.G. Smith Boulevard 76, Oranjestad, 
Aruba. 

Proposicionnan pa condecoracionnan real ta wordo trata na Huianda 
dor di e organo cu ta carga e nomber di "Nederlandse Kapitte! 
voor de Civiele Orden 7 . Nan ta duna e conseho definitivo pa cu e 
condecoracionnan real y nan ta hopi estricto. Por ehempel, den caso 
cu un persona tin tremendo logronan pa comunidad, pero e tin por 
ehempel boetnan grave, un persona asina lamentabelmente no ta 
bin na remarca pa un condecoracion real durante cierto periode Por 
ehempel pa un boet durante un aha y dependiendo di e cantidad di 
boet durante mas aha. 


Semperun peticion mester wordo manda hopi luna adefanta, casi un 
aha adelanta, pa por keda cla cu tur tramite na Aruba y na Huianda 
pa asina e personanan por ricibi nan condecoracion na luna di april 
di e aha venidero. E aha aki e ultimo dia pa entrega un proposicion 
pa un Condecoracion Real pa aha 2020 ta diabierna 9 di augustus 
2019. 


Por fa bor tuma nota cu proposicionnan incompleto of cu a drenta 
despues di 9 di augustus 2019 lamentabelmente no porwordo trata. 
Lo no tin prolongacion di e fecha di entrega. 

Aruba tin hopi persona cu ta contribui na nos comunidad mediante 
trabou boiuntario y personanan cu ta destaca realmente den nan 
trabou. Ta deseo di Comision Condecoracion Real Aruba pa mira 
hopi di nan ricibi un condecoracion real na 2020, mescos cu na 
april ultimo. Ta pesey un peticion na un y tur pa hasi un esfuerso pa 
esaki bira realidad y pa asina Aruba por honra su hendenan balioso. 
Comision Condecoracion Real Aruba ta spera cu pa aha di Rey 2020 
tambe comunidad lo reacciona cu hopi entusiasmo pa reconoce 
esnan cu ta haci trabou importante pa y den nos comunidad. 


Den caso cu tin cualkier pregunta of pa mas informacion por tuma 
contacto cu e miembronan di Comision Condecoracion Real Aruba: 
sra. F. Perez-Lopez (tel. 583-8425), sra. F. Croes-Rodriguez (tel. 
582-1790), sra. N. Anthony (cel, 593-1921), sr, V. Frank (tel. 587- 
4979) y sra. 1, Nicolaas-Ras (tel, 584-8880), 


Tambe por aserca e comision via e-mail: decoratieciearuba® 
hotmail.com. 





Con ta propone un persona? ■ 

Por haci proposicion dor di yena V? 
dos formulario 

E formularionan aki ta obtembel A 
durante oranar di oficina na balie 
di Bestuurskantoor na O'stad y 
San Nicolas Tambe por download 
e formularionan for di e website di 
gobierno: www.gobierno.aw 
www.overheid.aw 
www.government.aw 

Pa mas informacion por yama 

Sra F. Perei-Lopez tel: 5838425 
Sra. (. Nicolaas-Ras tel: 5846880 


Ta ricibi peticionnan pa 
aha 2020 entrante dia 
2& di mei 2019. 

E ultimo dia pa entrega 
peticionnan ta dia 
9 di augustus 2019. 

IN ISTER DaNGUI ODUBER 

MINISTER di Turismo, Salud y Deporte 


Minister Dangui Oduber: 

GROUNDBREAKING Dl PROYECTO BABY BEACH 

LO TUMA LUGAR NA AUGUSTUS 


Minister di Turismo sr. Dangui Oduber na afia 2018 a introduci 
un masterplan pa San Nicolas na puebto di Aruba. Un plan cu a 
enfoca na desaroya e turismo di San Nicolas drechando e aspecto 
infrastructural, pero tambe activando y modernisa e oficina di 
turismo na San Nicolas. E vision tras di esaki ta pa incentiva 
turistanan bai San Nicolas. Na e momentonan aki e destaho 
pubtico ta tumando lugar pa despues bai over na gunning y asina 
e proyecto por cuminsa. Si tur cos cana segun planning den luna 
di augustus lo tin groundbreaking di e proyecto di Baby Beach 
segun e mandatario. 

Minister Oduber a splica cu e proyecto di Baby Beach ta un bunita 
proyecto pa San Nicolas. Lo bay amolia e beach, crea parking 
spaces, crea un boardwalk y drecha henter e infrastructura. 
Henter e area lo haya iluminacion y e [andscape tambe lo haya 
un mehoracion, e proyecto aki lo bay ta den dos fase. Pronto 
e pieman y e infrastructura na Rodgers Beach tambe lo wordo 
drecha. tur cos ta bay den fase segun e mandatario. Tur esaki 
ta bay trece mas actividad pa San Nicolas pa asina percura cu e 
turista ta bin San Nicolas pa crea mas actividadnan economico. 
Hunto cu e proyecto hotefero cu a wordo anuncia ( San Nicolas ta 
haya e atencion cu e merece. 

E proyecto di Baby Beach ta e proximo proyecto pa wordo inida 
bou di e plan integral cu Gobierno tin pa San Nicolas. Minister 
Oduber a mendona cu e ta lamenta cu tin NGO's cu tin agenda 
politico ta had campaha negativo pa boycot e proyectonan cu 
ta beneficia San Nicolas. E mandatario a trece dilanti cu a logra 
gana e confiansa di e comerciantenan y e pueblo di San Nicoias, 
nan ta kere den e plan integral di Gobierno. E Minister a termina 
bisando cu Keda sin haci nada pa San Nicolas NO ta un opcion 
mas. San Nicolas tin tur e potencial pa haya su fair share den e 
desaroyo dii nos pais”. 

GABINETE WEVER-CROES 

BENEFICIO BR1NDA PA GOBIERNO: 


• INKOMSTENBELASTING & 
LOONBELASTING 

Apesar di e situacion financiero dificil 
cu Gabinete Wever-Croes a enconfra 
na momento di asumi responsabilidad 
di gobernacioa Gobierno a percura pa 
haci afgun cambio via reforma fiscal pa 
por brinda ayudo y alivio na Puebio di 
e peso di impuesto. 7000 persona no 
ta paga belasting mas (cuai mayoria ta 
pensionado) y 25000 persona ta paga 
un tarifa mas abou, cual ta suma un 
grupo di 32 mil persona cu ta ricibi un 
alivio di cobransa di impuesto riba nan 
entrada. 

Cu e beneficionan duna Gabinete 
Wever-Croes ta demostra cu e 
maneho cu e gobierno ta hiba ta 
pa pone e ser humano central y e 
pensionado ta parti di esaki. 



Gobierno diAruba 



Gobierno DiAruba 


BENEFICIONAN 


Dl GABINETE WEVER-CROES 2018-2019 


INKOMSTENBELASTING 
& LOONBELASTING 


7.000 persona no ta paga belasting mas 

(cual mayoria ta pensionado) 

+ 25.000 P ersona ta paga un tarifa mas abou 


32.000 persona sea no ta paga of ta paga 

un tarifa mas abou 


Gabinete Wever-Croes ta pone Ser Humano 


BANCO CENTRAL Dl ARUBA 

TA IN VITA 

Banco Central di Aruba (BGA) ta invita publico en general pa 
asisti na un sesion informativo unda por haya mas infornnacion di 
e famia nabo di e biyetenan di Florin 2019. 

Durantee sesion aki BCAloduna spitcaciondetayacon pa reconoce 
nos biyetenan di Florin 2019 pa medio di e caracte ristican an di 
segurtdad ariba e biyetenan. 

Lo distribui diferente material promocional y lo eiabora riba e 
fechanan importante relata cu e circulacion di nos biyetenan di 
Florin 2019. 

Eanochi di informacion lo baituma luga naturMFAriba e siguiente 
fechanan: 

* MFA Noord -13 Au gustu s 2019: 6:00 PIVI * 8:00 PM 

* MFA Sta. Cruz -15 Augustus 2019: 6:00 PM - 8:00 PM 

BENEFICIO BRINDA PA GOBIERNO: 


• PENSIONADONAN 

E situacion financiero no ta facil, pero 
asina mes Gabinete Wever-Croes ta 
hadende un esfuerso pa por trece altvio. 
Pa nøs grandinan Gabinete Wever- 
Croes a duna varios beneficionan y 
pa locual ta nos g rand Énan gobierno a 
percura pa duna rebaho di prima di AZV 
cu 4%, tambe nos pensionadonan a 
haya un aumento di Reparatietoesfag di 
25 fiørin pa luna. 

Pa locual ta esnan cu ta cobra pensioen 
y ta soltero a aumenta di pensioen cu 25 
flonn. Parehanan cu ta cobra pensioen 
goblerno a duna un aumento di 42 florin 
y pa locual ta nos pensionadonan nan 
a conoce un rebaho di impuesto riba 
entrada pa nos pensionadonan. 

Cu g beneficionan duna Gabinete 
Wever-Croes ta demosfra cu e maneho 
cu e gobierno ta hiba ta pa pone g ser 
humano central y e pensionado fa 
parti di esakL 



Gobierno diAruba 



Dl SABINETE WEVER-CROES 


PA PENSIONADONAN 


Rebaho di prima di AZV cu 4% 
Aumento di Reparatietoeslag di Af i. 25 


Aumento di pensioen pa soltero di Afl. 25 
Aumento di pensioen pa pareha di AfL 42 
Inkomstenbelasting pa pensionado a baha 


Gabinete Wever-Croes ta pone Ser Humano Central! 



DOWNLOAD E APP! 

Rtclbi notificacion personalisa 
Controla si bo number ta paga 
Ricibi noticia 
Busca information 
Manda e-mail 

Check nos orarionan di servicio 
y mas 


BO impuesto 


Scan & download 

RESUMEN Dl SIMAN Dl PREMIER 
EVELYN WEVER- CROES 

21 -26 JULI 2019 


ENERGIA 

Manera cu a wordo anuncia, e vision di energis pa Aruba di 
gobierno anterior tawata basa 100% riba energia alternative y 
no tawata realistico. Gabinete Wever-Croes ta recalibrando e 
energia, pa presenta un vision nobo. Den e cuadro akt Premier 
a reuni cu Directiva y hunta di Utilities pa delibera con Aruba por 
logra baha prijs di awa y coriente, crea un sistema confiable, 
y atabes cumpli cu palabracionnan international di medio 
ambiente y sostenebilidad. E deliberacionnan ta bayendo bon 
y lo wordo publica prontø. 

REFINERIA 

Gabinete Wever-Croes ta den negosacion cu Citgo pa por 
sali di e contrato di e refineria y e terminal sin mester Ittiga 
pa ananan largo den Corte. Lamentablemente e contrato cu 
gobierno anterior a firma cu Citgo no ta protehe Aruba su 
interesnan sufidente y p esey e comision apunta pa Premier 
mester negocia cu cautela. E meta awor ta pa haya e yabi di e 
refineria bek y garantisa empleo di e trahadonan. 

INTEGRIDAD 

Premier a institu] un comision cu mester percura cu Aruba 
ratifica e tratado di Nationan Uni contra corupcion. Ya varios 
trabonnan a wordo haci pa por cuminsa e proceso akL Hutanda 
a firma e tratado aki basta tempo atras, pero gobierno anterior 
nunca a demostra interes pa Aruba tambe ratifica e tratado aki, 
Gabinete Wever-Croes ta pone integridad como un priortdad 
y pa e motibo aki lo cuminsa encamtna e proceso pa yega na 
ratification. Bureau Integriteit, Corporate Governancve Code, 
Ombudsman, ley di financiamento di partido poiitico y ley di 
screening y integridad, pronto lo bira realidad ; haciendo asina 
posibel pa Aruba ratifica e tratado. 

Premier a reuni cu senora Milly Schwengle, miembro pa Aruba 
den Raad van State. En bistå cu senora Schwengle ta nos 
representante na Hulanda, a toca varios tema, entre otro 
flnansas pubiico, cnsisplan social, integridad, problematica di 
Venezuela y e reiacion cu Hulanda. Riba tur e areanan aki 
Gobierno di Aruba ta enfrentando retonan, y senora Schwengle 
lo por asisti den splica Hulanda miho con grandi e retonan ta, 
y elo por defende e position di Aruba, hunto cu nos Minister 
Plenipotenciano na Hulanda. 

REFORMA FISGAL 

Reunionnan di reforma flscal ta continuando, p 1 asina yega na 
un sistema di impuesto mas husto y mas simple. E atencion 
ta awor riba impuesto di importacion y accijns. Tambe con 
por simplifica e inkomstenbelasting mas ainda pa e bira un 
sistema mas husto, y mas senstyo. Tambe ta trahando riba 
e winstbelasting, impuesto riba ganashi di companianan, pa 
mira con por had esaki mas eficiente. E meta final ta pa nos tin 
un sistema di impuesto mas husto, y mas eficiente. 

HUBENTUD Y ESTUDIO 

Premier Evelyn Wever-Croes a reuni cu Stichting Kompas cu 
pa di 3 aha consecutivo ta organisa workshops di preparacion 
pa studiantenan di Aruba cu ta bay Hulanda pa studia. Gobierno 


di Aruba y stichting Kompas tin un meta en comun: prepara 
nos hobennan miho posibel pa nan ta exitoso na Hulanda. 

SOCIAL 

Premier Wever-Croes a celebra dia 20 juli Dia di Colombia, 
e 209 aha di independencia di Colombia na misa Fatima na 
Dakota y sigut cu celebracion, gastronomia Colombiano. 


Premier a entrega na Rygell Boyé un reconocimento Deportisia 
di Excelenda como gradicimento pa pone nomber di Aruba 
briya den exterior, pa su dedicacton na deporte y pa ta un 
bon ehempel pa nos muchanan y hobennan, Recientemente 
Rygell a competi na Monterey Mexico den e campionato di 
World Muay Thai Federationy a bin cas cu e titulo di Middle 
Weight Champion. Masha pabien Rygell! 



"Ami ta sostene hende muhe 
pasobra mi ta convenci cu si nos 
tin mas hende muhe den posicion 
di liderasgo, nos por crea un miho 

mundo". 

#HuntoPaAruba 


Prome Minister 

Evelyn Wever-Croes 















ULTIMO DIA PA ENTREGA FORMULARIO PA 

CONDECORACION REAL 


9 Dl AUGUSTUS 2019 

LO NO TIN PROLONGACION Dl E FECHA Dl ENTREGA 



"DUNA HONOR NA ESUN(NAN) CU MERECE HONOR" 

Tur persona of instancia cu conoce un persona cu na su 
opinion ta merecedor di un condecoracion, real por 
entrega un proposicion. Pa haci e proposicion aki mester 
haci uzo di dos formulario special. E formularionan aki ta 
obtenibel entrante 28 di mei 2019 na balie abou na 
entrada na Bestuurskantoor na Playa, na Bestuurskantoor 

na San Nicolaas of cerca e miembronan di 
Decoratiecommissie Aruba.Tambe pordownload e 
formularionan for di e website di Gobierno: 
www.gobierno.aw,www.overheid.aw, 

www.government.aw. 


Pa cualkier pregunta of pa mas informacion 
por tuma contacto cu e miembronan di Comision Condecoracion Real Aruba 

583-8425 | 584-8880 










' (ONLINE 


Diabierna 26 Juli 2019 





















































